યુએસ ઓપનમાં મહિલા સિંગલ્સનું ટાઇટલ જીતનાર જાપાનની ૨૦ વર્ષીય નાઓમી ઓસાકા ટોપ-૧૦માં પહોંચી ગઈ છે. ઓસાકાએ ૧૨ સ્થાનની છલાંગ લગાવી સાતમો ક્રમાંક મેળવી લીધો છે જ્યારે રનર અપ રહેલી સેરેના વિલિયમ્સ ૧૦ સ્થાનના ફાયદા સાથે ૧૬મા ક્રમે પહોંચી ગઈ છે. ગત વર્ષની ચેમ્પિયન સ્લોએન સ્ટીફન્સ છ સ્થાનના નુકસાન સાથે નવમા ક્રમે ધકેલાઈ ગઈ છે. યૂક્રેઇની લેસિયા સુરેન્કોએ કારકિર્દીનો સર્વશ્રેષ્ઠ ક્રમાંક મેળવતાં ૧૦ સ્થાનના ફાયદા સાથે ૨૬મો ક્રમાંક મેળવ્યો હતો જ્યારે ડોમિનિકા સિબુલ્કોવા છ સ્થાનના ફાયદા સાથે ૨૯મા ક્રમે પહોંચી હતી. મારિયા શારાપોવાને બે સ્થાનનું નુકસાન થતાં ૨૪મા ક્રમે ધકેલાઈ ગઈ છે.